Na osnovu člana 105. stav (1) Zakona o osnovnom odgoju i obrazovanju TK („Sl. novine TK“, broj: 9/15, 6/16 i 14/18), tačke 1. stav (2) Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine TK-a“ broj: 11/14.), te Odluke Školskog odbora o raspisivanju konkursa za izbor i imenovanje direktora broj: 888-2/22 od 30.09.2022. godine, JU OŠ „Špionica“ u Špionici, r a s p i s u j e:

**K O N K U R S**

**za izbor i imenovanje direktora Javne ustanove Osnovne škole „Špionica“ u Špionici**

**A. Opis poslova**

 Direktor škole rukovodi školom te obavlja i druge poslove u skladu sa članom

 108. Zakona o osnovnom odgoju i obrazovanju TK („Službene novine Tuzlanskog kantona“ broj: 9/15, 6/16 i 14/18).

**B. Kandidat za direktora dužan je ispunjavati sljedeće opće uslove:**

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

 c) da se na njega ne odnosi član IX (1) Ustava Bosne i Hercegovine,

 d) da nije osuđivan za krivično djelo,

 e) da mu nije izrečena zaštitna mjera zabrane vršenja poslova nastavnika, pedagoga ili direktora škole.

 **C. Pored općih uslova, kandidat za direktora škole dužan je ispunjavati sljedeće**

**posebne uslove:**

a) da posjeduje najmanje VII stepen stručne spreme, odnosno visoko

 obrazovanje prvog, drugog ili trećeg ciklusa Bolonjskog sistema studiranja

b) da ima položen stručni ispit za samostalan rad na poslovima nastavnika

 ili pedagoga škole,

c) da ima najmanje pet godina radnog iskustva poslije sticanja odgovarajuće

 stručne spreme na poslovima nastavnika ili pedagoga škole,

 d) da ima program rada i razvoja škole za period na koji se imenuje direktor,

 e) da nije član izvršnih organa političkih partija,

 f) da mu nije u posljednje tri godine prije dana objavljivanja konkursa bio

 otkazan ugovor o radu zbog disciplinske odgovornosti ili koje je u istom

 periodu izrečena disciplinska mjera otpusta iz državne službe,

 g) da nema direktan finansijski ili drugi lični interes u školi u kojoj se

 kandiduje koji bi mogao dovesti do sukoba interesa sa njegovom dužnošću

 direktora,

h) da nije obavljao dužnost direktora škole dva puta u istoj školi u kojoj

 konkuriše za direktora,

i) da nije pravosnažno osuđen za neko od krivičnih djela iz člana 84. stav

 (1) Zakona o osnovnom odgoju i obrazovanju TK („Sl.novine TK“, broj: 9/15, 6/16 i 14/18), da mu nije izrečena zaštitna mjera zabrane vršenja poslova direktora, nastavnika ili stručnog saradnika škole ili koje u mandatnom periodu stiče uslove za odlazak u penziju shodno odredbama Zakona o radu.

**D. Uz prijavu na konkurs kandidati su dužni dostaviti:**

- biografiju,

- uvjerenje o državljanstvu (original ili ovjerena kopija ne starija od 3 mjeseca),

- dokaz o stručnoj spremi (original ili ovjerena fotokopija) ,

- uvjerenje o položenom stručnom ispitu za samostalan rad u obrazovanju na

 poslovima nastavnika ili pedagoga škole poslije sticanja odgovarajuće stručne

 spreme ( original ili ovjerena fotokopija ),

- uvjerenje/potvrdu škole o radnom iskustvu u nastavi ili na pedagoško-

 psihološkim poslovima nakon sticanja odgovarajuće stručne spreme,

- program rada i razvoja JU OŠ "Špionica" na period od 4 godine,

- ovjerenu izjavu kandidata da nije pod optužnicom Međunarodnog suda za ratne

 zločine ( ovjerena izjava da se na njega ne odnosi član IX stav 1) Ustava BiH),

- ovjerenu izjavu kandidata da nije osuđivan za krivično djelo,

- ovjerena izjava kandidata da nije, u skladu sa članom 84. Zakona o osnovnom

 odgoju i obrazovanju TK, nepodoban za rad sa djecom,

- ovjerenu izjavu kandidata da nema funkciju u izvršnim organima političke

 partije ili organizacije koja je povezana sa političkom partijom,

- ovjerenu izjavu kandidata da mu nije u posljednje tri godine prije dana

 objavljivanja konkursa bio otkazan ugovor o radu zbog disciplinske

 odgovornosti ili koje je u istom periodu izrečena disciplinska mjera otpusta iz

 državne službe,

- ovjerenu izjavu kandidata da nema direktan finansijski ili drugi lični interes u JU

 OŠ Špionica koji bi mogao dovesti do sukoba sa njegovom dužnošću direktora,

- ovjerenu izjavu kandidata da nije član upravnog, školskog i nadzornog

 odbora drugog regulisanog organa, ukoliko jeste, ovjerenu izjavu kandidata

 da će po okončanju imenovanja odstupiti sa pozicije u roku od 7 dana od dana

 imenovanja,

- ovjerenu izjavu kandidata da nije obavljao dužnost direktora škole dva puta u istoj

 školi u kojoj konkuriše za direktora,

- ovjerenu izjavu kandidata da nije u posljednje četiri godine zbog svoje krivice bio

 razriješen dužnosti direktora neke od odgojno - obrazovnih ustanova ili da u

 mandatnom periodu ne stiče uslove za odlazak u penziju

**Pod ovjerenom izjavom podrazumijeva se izjava ovjerena od strane nadležnog gradskog**

**ili općinskog organa, odnosno izjava ovjerena od strane notara.**

Nakon provedene konkursne procedure, Školski odbor vrši izbor i imenovanje direktora škole na period od 4 (četiri) godine, uz prethodno pribavljeno stručno mišljenje Pedagoškog zavoda i prethodnu saglasnost nadležnog Ministarstva, uz ocjenu dostavljenog Programa rada i razvoja škole za period na koji se imenuje direktor. Kandidat koji nije dobio saglasnost nadležnog Ministarstva ne može biti imenovan za direktora škole.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju. Odluka o imenovanju direktora škole je konačna.

**E. Konkurs ostaje otvoren 15 dana od dana objavljivanja u dnevnom listu "Dnevni avaz"**

Kovertirane prijave sa traženom dokumentacijom sa naznakom „Prijava na konkurs za imenovanje direktora u JU OŠ „Špionica“ – ne otvaraj“, dostaviti lično na protokol škole ili preporučeno na adresu: Javna ustanova Osnovna škola „Špionica“, Špionica bb 75356 Špionica.

Nepotpune, neuredne i neblagovremene prijave neće se razmatrati.

Predsjednik Školskog odbora

 Bajraktarević Muharem